
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ 

	«13» жніўня 2024 г.
	         № 98
	г. Масква



Аб выкананні Рашэння Калегіі Суда Еўразійскага 
эканамічнага саюза ад 23 красавіка 2024 года
З мэтай выканання Рашэння Калегіі Суда Еўразійскага эканамічнага саюза ад 23 красавіка 2024 года, вынесенага па выніках разгляду заявы прафесійнай арганізацыі бухгалтараў «Палата прафесійных бухгалтараў Рэспублікі Казахстан» (далей – ПАБ «ППБ РК»), суполкі з абмежаванай адказнасцю «Еўразійскі інстытут сертыфікаваных публічных бухгалтараў» (далей – САА «ЕІСПБ»), грамадскага аб’яднання «Інстытут прафесійных бухгалтараў і аўдытараў Кыргызстана» (далей – ГА «ІПБІАК») і ўстановы «СІПАЕН» аб аспрэчванні Рашэння Калегіі Еўразійскай эканамічнай камісіі «Аб наяўнасці парушэння агульных правіл канкурэнцыі на трансгранічных рынках» ад 21 сакавіка 2023 г. № 36 (далей – Рашэнне № 36), а таксама з улікам вывадаў Калегіі Суда Еўразійскага эканамічнага саюза аб недаказанасці наяўнасці ў дзеяннях САА «ЕІСПБ» і ГА «ІПБІАК» парушэння падпункта 1 пункта 2 артыкула 76 Дагавора аб Еўразійскім эканамічным саюзе ад 29 мая 2014 года (далей – Дагавор), аб сканчэнні тэрміну прыцягнення да адказнасці ПАБ «ППБ РК» і на падставе пунктаў 44, 45 і 46 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), Калегія Еўразійскай эканамічнай камісіі вырашыла:
1. У Рашэнні № 36:
пункт 1 у частцы, датычнай САА «ЕІСПБ» і ГА «ІПБІАК», адмяніць, у частцы, датычнай ПАБ «ППБ РК» і ўстановы «СІПАЕН», пакінуць без змяненняў;
пункты 3–5 у частцы, датычнай САА «ЕІСПБ», ГА «ІПБІАК» і ПАБ «ППБ РК», адмяніць, у частцы, датычнай установы «СІПАЕН», пакінуць без змяненняў.
2. Спыніць разгляд справы:
у дачыненні да САА «ЕІСПБ» і ГА «ІПБІАК» на падставе падпункта 1 пункта 46 Парадку разгляду спраў;
у дачыненні да ПАБ «ППБ РК» на падставе падпункта 4 пункта 46 Парадку разгляду спраў.
[bookmark: _GoBack]3. Прызнаць вывады камісіі па разглядзе справы аб наяўнасці ў дзеяннях САА «ЕІСПБ» і ГА «ІПБІАК» парушэння падпункта 1 пункта 2 артыкула 76 Дагавора, выкладзеныя ў матывавальнай частцы (дадатак да Рашэння № 36), недаказанымі.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

